Vedtægter

1. **Navn og hjemsted**
	1. Foreningens navn er Ejstrupholm Jagt- og Skytteforening
	2. Foreningens hjemsted er Ikast- Brande Kommune
2. **Forholdet til Danmarks Jægerforbund og til De dansker Skytteforeninger**
	1. Foreningen er tilsluttet Danmarks Jægerforbund (DJ), hvis vedtægter er bindende for foreningen og går forud for disse vedtægter.
	2. Danmarks Jægerforbund hæfter ikke for foreningens forpligtelser.
	3. Foreningen er tilsluttet De danske Skytteforeninger (DDS – DGI), hvis vedtægter er bindende for foreningen og går forud for disse vedtægter
	4. DDS hæfter ikke for foreningens forpligtelser.
3. **Formål og opgaver**
	1. Foreningens formål er at samle alle jægere inden for foreningens område og fremme deres interesser i tilslutning til Jægerforbundets formål.
	2. Foreningens formål er tillige ved skydning som idræt og anden kulturel virke at fremme det folkelige foreningsarbejde.
	3. Foreningen lader sig ikke finansiere af nogen, der fremstiller eller engrosforhandler drikkevarer.
4. **Optagelse**
	1. Foreningen kan som medlemmer optage enhver uberygtet person.
5. **Våbenpåtegning**
	1. Da foreningen er berettiget til at give våbenpåtegning, er foreningens bestyrelse forpligtet til at give orientering til politiet eller om fornødent at tilbagekalde våbenpåtegningen over for et medlem, der efter bestyrelsens skøn, af hvilken som helst årsag, ikke længere bør være indehaver af en meddelt tilladelse til våben.
6. **Ophør**

6.1Udmeldelse af foreningen skal ske med mindst én måneds skriftligt varsel til udgangen af december.

6.2 Foreningen kan slette et medlem, som er i restance med kontingent, efter nærmere af bestyrelsens fastsatte regler.

6.3 Foreningen kan ekskludere et medlem af foreningen, der i væsentlig grad har optrådt eller handlet til skade for foreningen.

6.4 Eksklusion skal dog for at få endelig gyldighed godkendes på førstkommende generalforsamling. Eksklusion kræver, at 2/3 af de fremmødte medlemmer stemmer herfor. Såfremt forslaget om eksklusion ikke opnår et sådant flertal, kan eksklussionen vedtages på en ekstraordinær generalforsamling, såfremt 2/3 af de fremmødte stemmer herfor.

6.5 Eksklusion af Danmarks Jægerforbund kan ske i overensstemmelse med Danmarks Jægerforbunds vedtægter § 37

6.6 Medlemsskabet ophør medfører ikke krav på andel i foreningens formue.

1. **Kontingent og hæftelse**
	1. Medlemmerne betaler et af generalforsamlingen fastlagt årligt kontingent.
	2. Bestyrelsen kan fastsætte nærmere regler om kontingentreduktion for husstands-, ungdoms- og seniormedlemmer og i øvrigt træffe nærmere bestemmelser om forfaldstid mv.
	3. Medlemmerne hæfter ikke for foreningens forpligtelser
2. **Ordinær generalforsamling**
	1. Generalforsamlingen har den højeste myndighed i alle foreningens anliggender.
	2. Den ordinære generalforsamling afholdes hvert år i januar måned. Forslag, der ønskes optaget på dagsordenen, skal være foreningen i hænde senest 8 dage før generalforsamlingens afholdelse
	3. Indkaldelse af den ordinære generalforsamling med angivelse af dagsorden og indkomne forslag skal ske i Jægerforbundets medlemsblad eller på foreningens hjemmeside eller ved skriftlig indkaldelse til medlemmerne med mindst 2 ugers varsel.
	4. Dagsordenen skal omfatte følgende punkter:
3. Valg af dirigent
4. Aflæggelse af beretning om foreningens virke siden sidste ordinære generalforsamling.
5. Fremlæggelse af det af revisoren gennemgåede årsregnskab til godkendelse.
6. Indkomne forslag.
7. Fastsættelse af kontingent.
8. Valg af formand eller kasserer.
9. Valg af bestyrelsesmedlemmer.
10. Valg af suppleanter.
11. Valg af to revisorer og to revisorsuppleanter.
12. Eventuelt
13. **Ekstraordinær generalforsamling**

Ekstraordinær generalforsamling indkaldes af bestyrelsen. Når denne finder det påkrævet, eller når mindst 2/3 af medlemmerne skriftligt over for bestyrelsen begærer dette med angivelse af, hvilke sager der ønskes behandlet.

Efter at skriftlig begæring er fremsat over for bestyrelsen, skal bestyrelsen lade afholde ekstraordinær generalforsamling senest 3 uger herefter. Indkaldelse til ekstraordinær generalforsamling med angivelse af dagsorden skal ske skriftligt til medlemmerne med mindst 1 uges varsel.

1. **Afstemninger**

10.1 Generalforsamlingen er beslutningsdygtig uanset antallet af fremmødte medlemmer.

10.2 Hvert medlem har én stemme.

10.3 Afstemninger sker skriftligt, hvis dirigenten bestemmer dette, eller hvis mindst 1/3 medlemmer begærer skriftlig afstemning.

10.4 Der kan ikke stemmes ved fuldmagt.

10.5 Beslutninger vedtages ved simpel absolut flertal, medmindre andet fremgår af disse vedtægter.

10.6 Ændringer af disse vedtægter kan alene vedtages, når mindst 2/3 af samtlige tilstedeværende medlemmer stemmer derfor.

1. **Bestyrelsen**
	1. Bestyrelsen, der vælges af og blandt medlemmerne, har den overordnede ledelse af foreningen.
	2. Bestyrelsen består af 5 medlemmer.
	3. Valgperioden er 2 år. Genvalg kan finde sted.
	4. Formand og kasserer vælges af generalforsamlingen.
	5. Bestyrelsen vælger af sin midte en næstformand og en sekretær.
	6. Bestyrelsen afholder møde efter behov, når formanden eller 2 af 5 medlemmer af bestyrelsen begærer det.
	7. Bestyrelsen er beslutningsdygtig, når mindst halvdelen af medlemmerne er til stede.
	8. Hvert medlem af bestyrelsen har en stemme.
	9. Beslutninger vedtages ved simpel absolut stemmeflerhed. I tilfælde af stemmelighed er formandens- eller i dennes fravær næstformandens- stemme afgørende.
2. **Tegningsret**
	1. Foreningen tegnes af bestyrelsen i forening eller af formanden, henholdsvis næstformanden, i forening med et andet bestyrelsesmedlem.
	2. Meddelelse af fuldmagt til foreningens løbende dispositioner kan gives til kassereren.
3. **Formue og regnskabsår**
	1. Foreningens formue skal anbringes i anerkendte pengeinstitutter eller sikre værdipapirer.
	2. Regnskabsåret er fra 1. januar til 31. december.
4. **Revision**
	1. De to revisorer, der vælges af og blandt medlemmerne, jf. Punkt 8, reviderer regnskabet og påtegner dette. Revisorerne har endvidere til opgave løbende at påse, at foreningen administreres hensigtsmæssigt og i overensstemmelse med de fastsatte retningslinjer.
	2. Revisorerne kan foretage uanmeldt kasseeftersyn.
	3. Medlemmer af bestyrelsen kan ikke vælges til revisor.
5. **Sammenslutning**
	1. Generalforsamlingen kan med mindst 2/3 af samtlige tilstedeværende medlemmers stemme vedtage, at foreningen sammenlægges med andre lokalforeninger under Jægerforbundet, således at foreningens aktiver og passiver overtages af den fortsættende, fælles lokalforening
6. **Opløsning**
	1. Generalforsamlingen kan med mindst ¾ af samtlige tilstedeværende medlemmers stemmer på to på hinanden følgende generalforsamlinger, der afholdes med en og højst to måneders mellemrum, vedtage, at foreningen opløses.
	2. Foreningens eventuelle formue skal – efter at alle forpligtelser er opfyldt – forvaltes af Jægerforbundet i indtil fem år. Stiftes en ny jagtforening under Jægerforbundet i foreningens område inden for femårsperioden, overføres den forvaltede formue til den nye jagtforening. I modsat fald tilfalder formuen efter femårsperiodens udløb Jægerforbundet, som skal anvende den til naturbevarende formål i den opløste forenings lokalforenings kommune.
7. **Ikraftræden**
	1. Disse vedtægter, der er vedtaget på generalforsamlingen 28. november 1991, træder i kraft 1. januar 1992.

Senest tilpasset d. 4. nov. 2021

Dirigent \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Formand \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_